Henriketa Maria Borboikoa

Henriketa Maria Borboikoa, Henriketa Maria Nafarroakoa edo Henriketa Maria Frantziakoa (Paris, 1609ko azaroaren 25a – Colombes, 1669ko irailaren 10a) Frantzia eta Nafarroako infanta eta Ingalaterrako erregina ezkontidea izan zen.

Biografia 
Katolikoa zenez, ez zen Ingalaterran onartua eta ez zuen koroatze-erritua izan, hau anglikanoa zelako. Ingalaterrako Iraultzaren hasieran, 1644an Frantziara itzuli behar izan zen. 1649an Oliver Cromwellen agindupean senarra hil zutenean, dirurik gabe geratu eta Parisen egotea erabaki zuen. Berrezarkuntzaren ondoren, uharteetara itzuli zen. 1665ean, azkenekoz, Parisera itzuli eta bertan hil zen lau urte geroago.
 
Maryland estatubatuar estatuak bere izena darama.

Ezkontza eta seme-alabak 
1625ean Karlos I.a Ingalaterrakoa eta Eskoziakoa ezkondu eta bederatzi seme-alaba izan zituzten:

 Karlos Jakue (1629);
 Karlos (1630 - 1685), aitaren oinordekoa;
 Mara (1631 - 1660), Gilen II.a Orange-Nassaukoa ezkondu zuena;
 Jakue (1633 - 1701), Yorkeko duke (1644) eta anaiaren oinordekoa;
 Elisabet (1635 - 1650);
 Ana (1637 - 1640);
 Katalina (1639);
 Henrike (1640 - 1660), Richmondeko kondea (1644) eta Gloucesterreko dukea (1659);
 Henriketa Ana (1644 - 1670), Felipe I.a Orleansko dukea ezkondu zuena.

Haren eraginpean lerratu zen Karlos I.a katolizismora eta absolutismora.

Erreferentziak

Kanpo estekak 

Ingalaterrako errege-erregina ezkontideak
Nafarroako infanteak
Frantziako Borboi etxea
Paristarrak
Erregeen alabak